
Narvas Kreenholmi 39f asuvate ruumide 

üüritasu kehtestamine (OÜ KREENHOLMI APTEEK)
1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile saabus taotlus OÜ-lt KREENHOLMI APTEEK,  registrikood 10268933, juhatuse liige Galina Duhhova, milles palutaks vaadata läbi üüritasu alandamise võimalus esimese korruse ruumide kasutamise eest hoones aadressil Kreenholmi tänav 39f, Narva. Ruume kasutatakse rendilepingu alusel, mis on sõlmitud 1996. a tähtajaga 25 aastat.

Ruumide üldpind:


383,6 m²




Arvestuslik üüritasu:


1 063,34 eurot

Lepingu kehtivusaja jooksul kulutati renditud ruumide remondiks üle 511,0 tuh krooni (32 668 eurot), sh aastatel 2008 - 2009 olid ruumide remondi kulud 118 774 krooni  (7 591 eurot).

Käesoleval ajal on vandaalid lõhkunud hoone fassaadi aknaklaasi, rohke lume tõttu on lagunenud paraadtrepp, katuses esineb läbijookse.

Narva Linnavalitsuse 04.08.2004 määrusega nr 756 on suurendatud ruumide kasutusala koefitsienti apteegina kasutamisel 0,4-lt 1,2-le. 

Arvestades majanduslikku olukorda riigis ja linnavara säilimise tagamiseks remonditööde tegemise vajadust palub OÜ KREENHOLMI APTEEK osutada jõukohast abi igakuise üüritasu alandamise teel. Üürivõlg OÜ-l Kreenholmi Apteek puudub.

OÜ KREENHOLMI APTEEK taotlust arutati Narva Linnavalitsuse linnavarakomisjoni koosolekul 04.05.2011. a (protokoll nr 6) ning otsustati:
1. Soovitada kehtestada OÜ-le KREENHOLMI APTEEK, registrikood 10268933, üüritasu arvestamisel Narvas Kreenholmi 39f hoones asuvate esimese korruse ruumide kasutamise eest kasutusala koefitsient K4 - 1,0 tähtajaga kuni 31.12.2011.a.
2. Narva Linnavalitsuse Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
Kohaliku omavalitsuse korralduse seaduse § 30 lõike l punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Vastavalt Narva Linnavolikogu 17.03.2005 määruse nr 14/52 "Linnavara kasutuse andmise kord" punktidele 7., 7.2, 7.2.7 linnavalitsuse korraldusega võib linnavara kasutusse anda tasuta või «Üüritasu arvestuse metoodilisele juhendiga» ette nähtust madalama tasu eest tähtajaga kuni 5 aastat või tähtajatult linna huvidest tulenevatel juhtudel. Antud juhul seisneb linna huvi ettevõtete toetamises, kes osalevad linnavara korrashoius ja seisundi parendamises.

3. OTSUS

Kehtestada OÜ-le KREENHOLMI APTEEK, registrikood 10268933, üüritasu arvestamisel Narvas Kreenholmi 39f hoones asuvate esimese korruse ruumide kasutamise eest kasutusala koefitsient K4 - 1,0 tähtajaga alates 01.06.2011 kuni 31.12.2011.a.
4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks
OÜ-le KREENHOLMI APTEEK.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

